Diari Oficial de la Generalitat Valenciana


Sumari del DOGV 3680, del 03-02-2000 (2000/705)

Informació pública del programa de desenvolupament d’actuació urbanística integrada sector 3 industrial Paiporta.
-----------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/705


Organisme emissor
:   Desarrollos Urbanos Paiporta, SL

Tipus de document
:   Anunci

Informació pública del programa de desenvolupament d'actuació urbanística integrada sector 3 industrial Paiporta. [2000/X705]
  
L'entitat Desarrollos Urbanos Paiporta, SL, domiciliada a València, av. Regne de València nº 74, i amb CIF B-96889563, als efectes del que disposa la Llei Reguladora de l'Activitat Urbanística i, en especial, en els seus articles 46 i 48, posa en coneixement de tots els possibles interessats i sotmet a informació pública:
  
1. Que, amb data 24 de gener de 2000, ha presentat davant de l'Ajuntament de Paiporta programa per al desenvolupament d'actuació integrada, que conté alternativa tècnica (comprensiva de pla parcial, sol·licitud de cèdula d'urbanització i projecte d'urbanització), a l'objecte de desenvolupar i executar les obres d'urbanització dels terrenys que s'hi detallen, i que comprenen el sector 3 industrial del PGOU de Paiporta.
  
2. L'àmbit d'actuació del programa inclou propietats segons cadastre de llistat que s'ha presentat a la notaria on es protocol·litza el programa a l'objecte que es practiquen les pertinents notificacions. En el llistat esmentat figuren Antonio Chisvert Mateu, Carlos Torrens Pérez, Francisco Martínez Paredes, José Ortega Chirivella, Josefa Juan Esquefa, Manuel Planells Martínez i Pascual Brull Tarazona, amb domicili desconegut.
  
3. L'alternativa tècnica i els documents que l'acompanyen s'han protocol·lizat a la notaria del senyor Javier Pablo Monforte Albalat de Paiporta (València), plaça Major nº 4-2.
  
4. Un exemplar de l'alternativa tècnica esmentada s'ha dipositat, amb data de 24 de gener de 2000, a l'Ajuntament de Paiporta.
  
5. Aquest anunci es publicarà al periòdic Las Provincias i en el Diari Oficial de la Generalitat Valenciana.
  
6. Dins del termini de vint dies, comptadors des de la publicació de l'últim d'aquests anuncis, qualsevol persona podrà comparèixer a la Notaria del senyor Javier Pablo Monforte Albalat de Paiporta (València), plaça Major nº 4-2, horari de 10.00 a 14.00 hores, i obtenir còpia de l'acta que conté l'alternativa tècnica i documentació complementària o sol·licitar-ne l'exhibició. Alhora, i pel que fa al pla parcial, dins del termini de trenta dies, comptadors des de la publicació dels anuncis, es trobarà exposat al públic a l'Ajuntament de Paiporta, als efectes establerts en la legislació vigent i s'hi podran formular al·legacions.
  
Igualment, es podrà consultar la documentació esmentada i l'expedient administratiu format a l'efecte, a l'Ajuntament de Paiporta, els dies hàbils de 09.00 a 14.00 hores.
  
7. Dins del termini esmentat de vint dies podran presentar-se davant de l'Ajuntament de Paiporta, al·legacions o alternatives tècniques que vulguen competir amb l'exposada al públic, sense perjudici del dret a pròrroga previst en la llei citada.
  
8. Una vegada acabat el termini indicat, en els cinc dies següents podran presentar-se, en plica tancada, a l'Ajuntament de Paiporta proposicions juridicoeconòmiques per a executar qualssevol de les alternatives tècniques que s'hagen formulat. Una vegada acabat el termini esmentat, tindrà lloc l'obertura de pliques.